# Energiaturud – 2016 mai

06.07.2016

* Põhjamaade elektribörsi Nord Pool Eesti hinnapiir­konna keskmine hind oli mais 28,26 €/MWh; süsteemihind kerkis ligi viie protsendi võrra ja oli 23,21 €/MWh;
* Eesti elektri hinnad ühtisid mais Soome hindadega 94,6% ja Läti hindadega 53,8% ajast;
* Leedust Eestisse imporditud gaasi osakaal oli mais 9,5 protsenti;
* Leedus gaasibörsil GET Baltic kaubeldud maagaasi hind oli mais keskmiselt 16,57 eurot megavatt-tunni kohta.

## Energiahinnad

**Elektri börsihinnad**

|  |  |
| --- | --- |
| **Elektribörs** | **Keskmine hind (€/MWh)** |
| **2016 mai** | **2016 aprill** | **2015 mai** |
| Nord Pool (SYS) | 23,21 | 22,12 | 22,33 |
| EPEX\* (base/ peak) | ELIX | 18,56/17,90 | 23,38/23,92 | 22,36/23,56 |
| PHELIX | 22,54/22,34 | 24,21/24,58 | 25,36/26,16 |
| France | 24,27/25,54 | 25,48/26,29 | 26,48/29,02 |

\* EPEX – European Power Exchange

Põhjamaade elektribörsi Nord Pool (NP) mai hinnad tõu­sid enamikes hinnapiirkondades võrreldes aprilliga – hind langes vaid Eesti ja Leedu piirkondades.

|  |  |
| --- | --- |
| **NP hinna­piirkond** | **Keskmine hind (€/MWh)** |
| **2016 mai** | **2016 aprill** | **2015 mai** |
| Eesti | 28,26 | 29,73 | 32,30 |
| Läti | 32,68 | 30,71 | 37,36 |
| Leedu | 32,87 | 33,03 | 37,36 |
| Soome | 28,06 | 27,25 | 25,87 |
| FRE | - | - | N/A |

|  |  |  |  |
| --- | --- | --- | --- |
| **Mai 2016 (€/MWh)** | **Min tunnihind** | **Keskmine hind** | **Max tunnihind** |
| NP Süsteem | 7,45 | 23,21 | 38,99 |
| NP Soome | 6,01 | 28,06 | 95,04 |
| NP Eesti | 6,01 | 28,26 | 95,04 |
| NP Läti | 6,01 | 32,68 | 95,04 |
| NP Leedu | 6,01 | 32,87 | 95,04 |



Kuu keskmised hinnad 2016. aastal



NP päeva keskmised hinnad 2016. aasta mais



NP Eesti piirkonna järgmise päeva hindade erinevus Soome ja Lätiga võrreldes



NP Eesti hinnapiirkonna hindade volatiilsus mais 2016

Nord Pool Eesti hinnapiirkonna mai järgmise päeva tunnihinnad olid stabiilsed: 56% ajast jäid hinnad alla 25 €/MWh, suurim päevasisene hindade erinevus oli 20. mail, mil päeva miinimum- ja maksimumhind erinesid 73,70 euro võrra MWh kohta.

## Maagaasi hulgituru hind

Eestis ei tegutse ühtegi gaasibörsi ning seetõttu puudub läbipaistev Eesti maagaasi hulgituru hind. Seetõttu toome siinkohal referentsina ära Leedu gaasibörsi GET Baltic hinnad ning kuigi Eesti gaasisüsteem ei ole võrgu kaudu ühendatud ei Soome ega Kesk-Euroopa gaasivõrguga, toome võrdluse huvides ära ka naaberturgude hinnainfo.

|  |  |  |  |  |
| --- | --- | --- | --- | --- |
| **Mai 2016 (€/MWh)** | **Keskmine hind** | **Kuine muutus** | **Min hind** | **Max hind** |
| Leedu GET Baltic börs | 16,57 | +1,0% | 16,25 | 16,95 |
| Soome Kaasupörssi\* | - | -13,0% | 12,60 | 17,73 |
| GASPOOL\*\* | 13,01 | +7,0% | 12,34 | 14,14 |

\* Võrdluse huvides teisendatud ülemisele kütteväärtusele

\*\* Keskmine vaid päev-ette tehingute kohta, min ja max kõik tooted

Erinevalt Eestist ja Leedust, kus kasutatakse gaasi ostu-müügi lepingutes ülemist kütteväärtust, kasutatakse Soo­me gaasibörsil alumist kütteväärtust. Alumise ja ülemise kütteväärtuse vahe on keskmiselt 10 protsenti, mistõttu oleme hindade võrdlemiseks Kaasupörssi hindu vähenda­nud 10 protsendi võrra.



Kuu keskmine maagaasi hulgituru hind 2015. ja 2016. aastal

## Energiahindade mõjurid

Põhjamaade ja seeläbi ka Baltikumi elektrihinda mõjutavad suurel määral veeolud Põhjamaades. Elektri ja gaasi hulgituru hinda mõjutavad oluliselt CO2 emissioonikvootide ja nafta maailmaturuhind ning Eestis ka euro ja dollari kurss.

Põhjamaade ja seeläbi ka Eesti elektrihinda oluliselt mõjutavad veeolud on eelnevate aas­tate keskmisega võrreldes jätkuvalt ca 5 protsendipunkti võrra pare­mad – Norra, Rootsi ja Soo­me hüdro­reser­vuaaride täituvus oli mai lõpu seisuga ca 48% tasemel maksimaalsest (100% 02.01.2012 121 429 GWh), eelneva kolme aasta keskmine näitaja on ca 43%.



Hüdroreservuaaride täituvus Põhjamaades 2012-2016

CO2 kvootide hinnad mõjutavad elektri hulgituruhinda läbi elektritootmiseks kasutatavate CO2 mahukate kütuste kasutamise kulu.

Paljud maagaasi lepingud ning sealhulgas ka Eesti Gaasi poolt Gazpromilt ostetava maagaasi leping seob ostuhinna maailmaturu kerge kütteõli (Gasoil 0,1%) ja raske kütteõli (FuelOil 1,0%) viimase üheksa kuu keskmise hinnaga. Kuna kütuste hinnad maailmaturul määratakse USA dollarites, mõjutab impordihinda ka euro ja USD kurss – dollari tugevnemine muudab kütuse kallimaks.

|  |  |  |
| --- | --- | --- |
| **Maagaasi hinna mõjurid** | **Aprill 2016** | **Mai 2016** |
| CO2 emissioonikvootide hind (min/max EUR/t) | 5,16/6,83 | 5,69/6,19 |
| EUR/USD kurss kuu viimasel pangapäeval | 1,1403 | 1,1154 |
| FuelOil 1% eelneva 9 kuu keskmine (USD/tonn) | 188,43 | 175,60 |
| Gasoil 0,1% eelneva 9 kuu keskmine (USD/tonn) | 390,14 | 373,41 |
| Toornafta hind (Brent)(USD/bbl) kuu lõpu seis | 48,13 | 49,69 |

Raske ja kerge kütteõli 9 kuu keskmised hinnad jätkasid langust, jäädes vastavalt 390,14 USD/tonn ja 188,43 USD/tonn tasemele. Toornafta hind mõjutab omakorda kütteõli hinda. Maikuus Brent toornafta hind jätkas tõusu ja oli kuu lõpu seisuga juba 49,69 USD/bbl, mis kuises arvestuses näitab 3 protsendist hinnatõusu.

## Võimsusvood

**Elektrienergia järgmise päeva kaubanduslikud vood**

|  |  |  |  |  |
| --- | --- | --- | --- | --- |
| **Mai 2016\*** | **Võimsus­voog, tunde** | **Turule antud võim­su­sest kasutatud** | **100% turule antud võim­su­sest kasutuses, tunde** | **Pudeli­kael ELBAS kauplemise järel, tunde** |
| EE>FI | 19/744 (64/720) | 0,2% (2,0%) | 0/744 (0/720) | 0/744 (1/720) |
| FI>EE | 721/744 (656/720) | 58,9% (64,2%) | 40/744 (287/720) | 40/744 (195/720) |
| EE>LV | 743/744 (703/720) | 79,1% (62,1%) | 344/744 (125/720) | 250/744 (83/720) |
| LV>EE | 0/744 (15/720) | 0% (0,4%) | 0/744 (0/720) | 0/744 (2/720) |

\* Võrdlus eelmise kuuga

|  |  |  |  |
| --- | --- | --- | --- |
| **Mai 2016\*** | **Piirang, tunde** | **Pudelikaela tunnid normaalrežiimil\*\*** | **Rampimise piirang, tunde\*\*\*** |
| EE>FI | 1/744 (350/720) | 0/744(0/720) | 0/744 (6/720) |
| FI>EE | 1/744 (350/720) | 39/744 (52/720) |
| EE>LV | 744/744 (548/720) | 0/744(2/720) | - |
| LV>EE | 230/744 (172/720) | 0/744(1/720) | - |

\* Võrdlus eelmise kuuga

\*\* Normaalrežiimiks loetakse aega, mil elektrisüsteemis ei toimunud hooldus- või remonttöid

\*\*\* Alalisvooluühenduste rampimise piirang tähendab, et kõiki turutehinguid ei olnud võimalik täita, sest võimsusvoog EstLinkidel ei tohi muutu­da üle 600 MW tunnis. Tegemist ei ole EstLinkidest tingitud tehnilise piiranguga, piirang on vajalik Põhjamaade sünkroonala elektrisüsteemide töökindla talitluse tagamiseks.

**Eesti-Soome**



NP Eesti ja NP Soome vahelised võimsusvood 2016. a mais



Ülekandevõimsuse jaotamise tulu ning vastukaubanduse kulu EstLink kaablite omanikele jooksval aastal

**Eesti-Läti**



Nord Pool Eesti ja Läti vahelised võimsusvood 2016. a mais



Ülekandevõimsuse tulu ja vastukaubanduse kulu Eesti-Läti piiril jooksval aastal

**Gaasivood**

|  |  |  |  |
| --- | --- | --- | --- |
| **Mai 2016** | **Tehniline läbilaske­võime (mln m3/päev)** | **Tipu­koormus (mln m3/päev)** | **Kogus (mln m3/päev)** |
| **Max rõhul** | **Tegelik** |
| Karksi | 7,0 | 7,00 | 1,03 | 22,4 |
| Värska | 4,0 | 2,70 | 0,0 | 0,0 |
| Narva | 3,0 | 1,28 | 0,0 | 0,0 |

Maikuus toimus kogu Eesti gaasivarustus Karksi gaasimõõtejaama (GMJ) kaudu. Kuu lõikes jäi gaasivoog Eesti süsteemi Karksi piiripunktis päevas 0,52 miljoni kuupmeetri ja 1,03 miljoni kuupmeetri vahele. Gaasivarustust piiravaid hooldus- ja remonttöid maikuus ei tehtud ning süsteemihaldur tagas kõik turuosaliste soovitud tarned.



Füüsiline gaasivoog Eesti gaasisüsteemi piiripunktides 2016. aasta mais

## Energiakogused

**Elektri kaubanduslikud kogused**



NP järgmise päeva (ELSPOT) Eesti hinnapiirkonnas ostetud ja müüdud kogused jooksval aastal



ELBAS turul päevasiseselt kaubeldud kogused jooksval aastal



NP Eesti hinnapiirkonna ELSPOT turu import Soomest ja eksport Lätti jooksval aastal

Eesti turuosalised ostsid mais siseriikliku tarbimise kat­teks elektrienergiat kokku järgmise päeva (ESLPOT) ja päevasiseselt (ELBAS) turult 93,8% ulatuses ehk 563,9 GWh. Eestis toodetud elektrienergiast müüdi järgmise päeva ja päeva­sisesel turul 91,6% ehk 545,7 GWh.



NP Eesti ja NP Läti hinnapiirkondades ostetud ja müüdud koguste käive 2016. aastal

NP Eesti hinnapiirkonnas aprilli järgmise päeva ostetud koguste käive oli 16,6 mln eurot ja NP Läti piirkonnas 19,5 mln eurot. Müü­dud koguste käive oli Eesti hinnapiirkonnas 16,4 mln eurot ja Läti hinnapiirkonnas 18,7 mln eurot.

**Maagaasi import**

Aprillikuu võrdluses vähenes mais import 45,7 protsenti 22,4 miljoni kuupmeetrini. Nagu eelpool mainitud oli kogu gaasi import Karksi GMJ kaudu.



Eestisse piirpunktidest imporditud maagaasi kogused alates mai 2015 kuni mai 2016

Bilansiplaanide järgi importisid bilansihaldurid mais Leedust gaasi kokku 2,1 miljonit kuupmeetrit, mis moodustab 9,5 protsenti kogu impordist.



Eesti gaasisüsteemi Leedust ja Venemaalt imporditud maagaasi osakaalud

## Maagaasi kütteväärtus

|  |  |  |
| --- | --- | --- |
|  | **Aprill 2016** | **Mai 2016** |
| Wobbe indeks (MJ/m3) | 49,82 | 49,80 |
| Alumine kütteväärtus (kWh/m3) | 9,496 | 9,490 |
| Ülemine kütteväärtus (kWh/m3) | 10,53 | 10,52 |

## Elektri tulevikutehingud

Nasdaq OMX Commodities 2016. aasta mai viimase kaup­lemispäeva (31.05.2016) tulevikutehingute põhjal kujuneb Nord Pool elektribörsi süsteemihinnaks 2016. a juunikuuks 23,15 €/MWh. EPAD Tallinn lepingute sulge­mishind oli 2016. aas­ta juuni tootel 9,10 €/MWh, mis tähendab, et tehingute põhjal kujuneks 2016. aasta juuni keskmiseks elektri­energia hinnaks NP Eesti hin­napiirkonnas 32,25 €/MWh (aprilli lõpu tehingute põhjal 27,97 €/MWh).



NP EE hinnapiirkonna eeldatav hind Nasdaq OMX tuleviku­tehingute hindade põhjal 2016. a aprilli ja mai viimase kauplemispäeva seisuga

|  |  |
| --- | --- |
| **EEX Power Derivatives futuurid, €/MWh** | **2017. a futuuride baas-/ tipukoormuse tunnihind** |
| **31.05.2016** | **29.04.2016** |
| Phelix Power Futures (Saksamaa) | 26,29/32,76 | 24,95/31,06 |
| French Physical Futures (Prantsusmaa) | 31,26/42,00 | 30,64/40,93 |

## Limiteeritud PTR-ide oksjon Eesti-Läti piiril

Eesti ja Läti süsteemihaldurite Elering ja Augstsprieguma tīkls kokkuleppe kohaselt rakendatakse Eesti ja Läti vahe­lisel piiril osaliselt elektri ülekandevõimsuste limiteeritud otsest jaotus­mehhanismi.

|  |  |  |  |  |  |
| --- | --- | --- | --- | --- | --- |
| **Oksjon** | **Kuup.** | **Kogus, MW** | **Hind, €/MW tunnis** | **Osalejad (edukad/ kokku)** | **Tegelik hinna­vahe, €/MWh** |
| Y-2016 | 22.10.15 | 300 | 4,55 | 7/9 | - |
| Q2-2016 | 10.02.16 | 50 | 4,54 | 4/11 | - |
| May-2016 | 13.04.16 | 100 | 1,16 | 6/11 | 4,42 |



Limiteeritud PTR võrdlus NP Eesti ja Läti hinnapiirkonna hinnaerinevusega 2016. a mais

18.05.2016 toimus oksjon juunikuu võimsusele Eesti-Läti piiril. Sel oksjonil osales kokku 11 turuosalist ja müüdi 150 MW igaks kuu tunniks – võimsus jagunes üheksa turu­osalise vahel. Toote hinnaks kujunes 3,22 €/MW tunni kohta.

Täiendav teave oksjoni tulemuste, tingimuste, kalendri ja registreerimisvormi kohta on kättesaadav Eleringi [veebi­lehel](http://elering.ee/limiteeritud-ptr-ide-oksjon-2016/).

**Bilansihaldurite portfellid**

Tabelites on bilansihaldurite portfellide osakaalud süstee­mi tarbimisest arvutatud bilansihalduri bilansipiirkonnas mõõdetud tarbimise kogumahu alusel. Bilansiportfellide turuosad ei ühti bilansihaldurite enda osadega gaasi müü­gil lõpptarbijatele, kuna bilansiportfell sisaldab ka port­felli kuuluvate teiste müüjate gaasikoguseid.

**Elekter**



Bilansihaldurite portfellid esialgsete tarbimismahtude alusel mais 2016

Kõik Eesti bilansihaldurite portfellides olevad avatud tarnijad ja võrguettevõtjad on välja toodud Eleringi veebilehel: <http://elering.ee/bilansiteenus>.

|  |  |
| --- | --- |
| **Osakaal EES tarbimisest, %** | **Mai 2016** |
| Eesti Energia AS | 58,4 |
| sh TS Energia OÜ | 0,8 |
| Elektrum Eesti OÜ | 11,1 |
| Baltic Energy Services OÜ | 9,7 |
| sh VKG Energia | 2,8 |
| sh 220 Energia OÜ | 1,9 |
| sh VKG Elektrivõrgud OÜ | 1,1 |
| sh Sillamäe SEJ AS | 0,7 |
| sh AS Loo Elekter | 0,4 |
| sh ELVESO AS | 0,1 |
| Nordic Power Management OÜ | 5,7 |
| sh Eesti Gaas AS | 0,1 |
| Inter Rao Eesti OÜ | 3,9 |
| Alexela Energia AS | 3,6 |
| Axpo Nordic AS Eesti filiaal | 2,4 |
| sh Imatra Elekter AS | 1,8 |
| Eleringi võrgukaod | 5,3 |

Bilansihaldurite portfellide osakaalud vastavalt tootmis-mahtudele jagunesid mais järgnevalt: Eesti Energia AS 85%, Baltic Energy Services OÜ 7%, Nordic Power Management OÜ 5% ning Fortum Eesti AS 3%.

**Gaas**



Bilansihaldurite portfellid esialgsete tarbimismahtude alusel mais 2016

Kõik Eesti bilansihaldurite portfellides olevad avatud tarnijad ja võrguettevõtjad on toodud Eleringi veebilehel: <http://gaas.elering.ee/teenused/bilansiteenus>.

|  |  |  |  |
| --- | --- | --- | --- |
| **Osakaal tarbimisest, %** | **Märts 2016** | **Aprill 2016** | **Mai 2016** |
| Eesti Gaas AS bilansiportfell | 99,07% | 98,97% | 98,80% |
| Baltic Energy Services OÜ bilansiportfell | 0,93% | 1,03% | 1,20% |
| Baltic Energy Partners OÜ bilansiportfell | 0% | 0% | 0% |
| Eesti Energia AS bilansiportfell | 0% | 0% | 0% |
| Alexela Energia AS bilansiportfell | 0% | 0% | 0% |

Allikad:

Nord Pool, Elering, European Energy Exchange AG (EEX), Nasdaq OMX, Amber Grid, Latvijas Gāze, GET Baltic, Kaasupörssi, Platts, Euroopa Keskpank, Bloomberg, Klaipedos Nafta, Gas Infrastructure Europe

\* Käesolevat raportit ja selle lisasid ei saa käsitleda juriidilise, finantsalase või muu nõuandena ega ettepanekuna osta või müüa elektrienergiat või finantsinstrumente. Elering ei vastuta kulude või kahjude eest, mis raportis ja selle lisades toodud informatsiooni kasutamisega seoses võivad tekkida.